Document ID: 32008D0120

KOMMISSIONENS BESLUTNING
af 7. februar 2008
om ændring af bilag D til Rådets direktiv 88/407/EØF og af beslutning 2004/639/EF om betingelserne for import af tyresæd
(meddelt under nummer K(2008) 409)
(EØS-relevant tekst)
(2008/120/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 88/407/EØF af 14. juni 1988 om fastsættelse af de veterinærpolitimæssige krav i forbindelse med handelen inden for Fællesskabet med tyresæd og indførsel heraf (1), særlig artikel 8, stk. 1, artikel 10, stk. 2, første afsnit, artikel 11, stk. 2, og artikel 17, stk. 2, og
ud fra følgende betragtninger:
(1)
Direktiv 88/407/EØF indeholder de veterinærpolitimæssige krav i forbindelse med handelen inden for Fællesskabet med tyresæd og indførsel heraf samt standardveterinærcertifikater til brug ved handel med denne vare inden for Fællesskabet.
(2)
Rådets direktiv 2003/43/EF (2) ændrede direktiv 88/407/EØF ved bl.a. at indføre sædbanker samt betingelser for offentlig godkendelse og offentligt tilsyn hermed.
(3)
Kommissionens beslutning 2004/639/EF af 6. september 2004 om betingelserne for import af tyresæd (3) indeholder bestemmelser om standardveterinærcertifikater til brug ved import af tyresæd. Denne beslutning bør tilpasses i overensstemmelse med direktiv 88/407/EØF, og listen over tredjelande, hvorfra medlemsstaterne tillader import af tyresæd, bør suppleres.
(4)
Der bør desuden indføres et standardveterinærcertifikat til brug ved handel inden for Fællesskabet med tyresæd, der afsendes fra godkendte sædbanker, og ved indførsel af sådan sæd, for at sikre fuld sporbarhed af denne tyresæd ved handel inden for Fællesskabet.
(5)
Certifikaterne bør fremlægges i overensstemmelse med den standardiserede udformning af veterinærcertifikater, der er fastsat i Kommissionens beslutning 2004/292/EF af 30. marts 2004 om anvendelse af Traces-systemet og om ændring af beslutning 92/486/EØF (4), og visse dyresundhedskrav bør tilpasses.
(6)
Standardcertifikaterne til brug ved handel med tyresæd inden for Fællesskabet, der er fastsat i bilag D til direktiv 88/407/EØF, bør ligeledes ændres for at tage hensyn til veterinærcertifikaternes standardudformning.
(7)
Direktiv 88/407/EØF og beslutning 2004/639/EF bør derfor ændres i overensstemmelse hermed.
(8)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag D til direktiv 88/407/EF erstattes af teksten i bilag I til nærværende beslutning.
Artikel 2
I beslutning 2004/639/EF foretages følgende ændringer:
1)
I artikel 1 indsættes følgende stykke:
»5. Uden at stk. 4 derved tilsidesættes, tillader medlemsstaterne import af tyresæd som omhandlet i stk. 1 og 2, som afsendes fra godkendte sædbanker og opfylder kravene i standardveterinærcertifikatet i bilag II, del 3, hvis sendingen er ledsaget af et sådant behørigt udfyldt certifikat.«
2)
Bilag I og II erstattes af teksten i bilag II til nærværende beslutning.
Artikel 3
Denne beslutning anvendes fra den 1. marts 2008.
Artikel 4
Denne beslutning er rettet til medlemsstaterne.
Udfærdiget i Bruxelles, den 7. februar 2008.

Labels: 3
6